  Виталий Пронин 4-тӥ оштолэзе Глазовысь техникая колледжын Элькунысьтымы пӧртэм выжыосысь студентъёслэн III-тӥез форумзы ортчоз. Сое радъялозы Элькунысьтымы йӧскалык политикая министерство, Эшъёськон юрт но шаерысьтымы национально-культурной огазеяськонъёслэн «Валче» ассоциацизы.Форуме Глазкарысь, Яр, Дэбес, Игра, Балезино, Кез ёросъёсысь студентъёс — егитъёслэн национально-культурной огазеяськонъёссылэн ёзчиосыз — пыриськозы. Соосыз ас уженызы тодматозы Эшъяськон юртысь ӧнерчиос но «Валче» ассоциацилэн ёзчиосыз. Форуме люкаськем егитъёс проект кылдытонъя уже, чебер вераськонъя но киужъя мастер-классъёсы пыриськозы, армян, азербайджан, еврей, бигер но мукет йӧскалык культураосын тодматскозы, немец, пор, удмурт но ӟуч эктонъёслы дышетскозы. Собере радъясьёс шулдыр концерт но этнодискотека ортчытыны чаклало. Теги: Валче Глаз Егитъёс Эшъяськонюрт  